વિકાસ ગાંડો થયો છેના મેસેજે ભાજપની ઊંઘ ઉડાવી દીધી હતી. પક્ષે શરુઆતમાં તો તેની સામે આંખ આડા કાન કર્યા, પરંતુ એક સમય એવો આવ્યો જ્યારે ખુદ વિજય રુપાણીએ તેનો જવાબ આપવો પડ્યો. જોકે, તેમાં પણ કાચું કપાઈ ગયું. આખરે ભાજપે તત્કાળ તેનો જવાબ આપતા હું છું વિકાસનો નારો આપ્યો, અને એ બતાવવાની કોશીશ કરી કે ગુજરાતમાં થયેલા વિકાસ પ્રત્યે લોકોને ગર્વ છે, અને તેન મજાક ઉડાવવી સોશિયલ મીડિયા પર શરમજનક મામલો છે.